Motî:dinner - Wikipedia

# Motî:dinner

### Èn årtike di Wikipedia.

dinner (codjowaedje)

I. [v.s.c.] magnî å mitan del djournêye. Mi, dji dinne a doze eures petantes. rl a: mareder, nonner. F. déjeuner, dîner. >> dinner a l' eurêye: dinner todi al minme eure, sovint nonne. Gn a rén d' té ki l' dinner a l' eurêye. >> dinner foû-z eure: èn nén dinner a nonne. >> dinner foû; u: di dfoû; u: å dfoû: èn nén dinner e s' måjhone. >> dinner come les gros; u: e regue di gros: dinner tård. >> diner a dinner: diner a magnî a nonne. >> fé a dinner: aprester l' eurêye di nonne. >> riçure a dinner: riçure des djins po magnî a nonne. >> poirter a dinner: poirter l' amagnî d' nonne al plaece ki les djins travayèt.

II. [v.c.] diner a (kéconk) a magnî a nonne. Estoz bén dinné ?

Disfondowes: dîner, din.nè, dînè, din.ner.

| dinner [o.n.]

1. eurêye di nonne. Li dinner est presse. Li dinner est so l' feu. Li dinner est so l' tåve. Li dinner m' toûne so li stoumak. rl a: nonnêye, marinde. F. déjeuner, repas de midi. >> on dinner d' tos les djoûs: on dinner ordinaire. >> on bon ptit dinner; u: on dinner come a l' dicåce: on dinner k' a shonné bon. >> dinner come a l' dicåce: bén dinner. >> I n' a nén si ptit dinner ki n' a s' cafè: dijheye po-z aveur, u po ofri ene djate di cafè après l' dinner.

2. grande eurêye, wice k' on rçût bråmint des djins. Dji rfrè on dinner pol dicåce. C' est on dinner ki dmandrè bråmint d' l' apresse. >> fé les dinners: s' ocuper do fé a magnî et d' aprester totafwait po les dinners. >> on dinner d' curés; u: d' adoråcions: on plantiveus dinner. >> poirter l' dinner: poirter l' marinde. >> Après on parey dinner, on pout roter conte li vint d' bijhe; u: ça toûne a dinner d'adoråcions: dijhêyes po lowandjî on dinner.

3. nonne. Vos cminçroz a travayî å dinner. rl a: midi, doze. F. midi. >> so l' eure do dinner; u: å dinner: di nonne a ene eure. Dj' î a stî å dinner. rl a: ådinner. F. sur le temps de midi. >> viè l' dinner: viè nonne. >> divant l' dinner: del matinêye. rl a: divant-l'-dinner. >> après l' dinner: å cminçmint d' l' après-nonne, di 13 a 15 e.

Disfondowes: dîner, din.nè, dînè, din.ner.

Etimolodjeye: sustantivaedje do viebe "dinner".

| dinnaedje [o.n.] no d' fijhaedje et no di çou k' est fwait (accion eyet si rzultat) pol viebe "dinner". F. dîner.

Disfondowes: din.nadje, dînadje.

| dinneu, dinneuse u dinnresse [o.f.n.]

1. li ci (cene) ki dinne. F. dîneur (-euse).

2. li ci (cene) k' est priyî (eye) a on dinner. Nos årans nos dinneus d' dicåce. F. convive.

Disfondowes: dîneu, din.neu, se; din.n'resse.

Prin del pådje «http://wa.wikipedia.org../../../d/i/n/Mot%C3%AE%7Edinner.html»

##### Views

- Årtike
- Copene
- Modêye d' asteure

##### Cweri